Digue'm quines entitats apareixen en el text següent:
indústria pública; no només un pla nacional de reindustrialització, sinó cal també impulsar una indústria pública estratègica que doni resposta als reptes que té el país i el planeta. Un tercer motor és el de l’habitatge. Aquest país ha de ser un búnquer del dret a l’habitatge. Un país lliure de desnonaments. I aquí tenim un moviment, el moviment per l’habitatge, que és fort, arrelat i que ha situat aquest dret al centre de la política catalana. No s’hi val a mercadejar amb aquest dret i cal que aquest Govern i aquest Parlament s’arremanguin i es posin al servei de la gent que cada dia veu com se la fa fora de casa, i que es posi al servei d’aquest moviment que és qui ara mateix està garantint el dret a l’habitatge més que les polítiques públiques. Quart motor, renda bàsica universal com a via per redistribuir la redistribució de la riquesa. En un país on el vint per cent acumula sis vegades més que el vint per cent que cobra menys, és indispensable la redistribució de la riquesa a través de la renda bàsica universal, però també d’uns impostos o un sistema impositiu realment progressiu. I, finalment, un cinquè motor, fer front de manera clara i decidida a l’emergència climàtica. I en això, conseller, porten setmanes fent propaganda. I li hem dit, aquests no són uns pressupostos expansius ni transformadors. La meitat de l’augment del pressupost respon a la incorporació dels fons Next Generation, que permeten augmentar les inversions de forma puntual, però no de forma estructural. I que sembla que, de nou, arribaran condicionats a reptes d’austeritat. Fins i tot Polònia, a TV3, ho explica. I ho explica perquè tothom ho entengui. Els fons europeus també venen condicionats al nostre futur. La resta de l’augment dels pressupostos és un augment tendencial, un augment tendencial de despesa, que no respon a noves polítiques, sinó a l’augment del cost de la prestació de determinats serveis, com, per exemple, els serveis socials o la sanitat, perquè l’índex de pobresa puja i, per tant, hi ha més gent que necessita dels serveis socials. O perquè el cost dels medicaments puja, o perquè portem una pandèmia en què han col·lapsat el sistema sanitari i, per tant, hi ha un retard en la detecció de malalties. I en això en són vostès ben conscients.
Govern : govern, Parlament : govern, Polònia : programa, TV3 : mitjans_massius